section_heading: Primjena
paragraph_text: Slični uređaji s dodatnom funkcijom su MP3 playeri kako pokazuje primjer iPod shufflea. Na tržištu su također mali čitači memorijskih kartica, koji se nude kao adapeteri za memorijske kartice ili kao memorijski štapići čija se memorija može izmjenjivati ili dopunjavati. <div>Dodatno područje primjene su adapteri za bežičnu izmjenu podataka koji funktioniraju na osnovi različitih protokola i standarda, npr. adapteri za povezivanje na lokalnu bežičnu mrežu (WLAN) ili kao priključak na internet preko mobilne mreže (UMTS stick). Osim toga postoje adapteri za razmjenu podataka na mrežama s uskim područjem spajanja npr. IrDA ili Bluetooth uključujući jednostavne prijamnike za bežične miševe i tipkovnice. </div>U upotrebi su također i prijamni uređaji za digitalni radio (npr. DVB-T-stick) kao i kompaktni uređaji za konvertiranje podataka, npr. analognih video i audio signala. Osim memorijskih uređaja za opću upotrebu postoje i uređaji koji ugrađenu memoriju koriste samo za internu namjenu. To su npr. uređaji za zaštitu identiteta ili sigurnosni tokeni. Osim toga postoje uređaji za bilježenje podataka npr. klimatskih parametara ili protokoliranje lokacije preko GPS-a.